
	1. ՀՀ ֆինանսների նախարարություն

	19-06-2026թ.

	
	N 02/2-1/16464-2026

	1․ Դիտողություններ և առաջարկություններ չկան:
	Ընդունվել է։ 

	[bookmark: _Hlk69199583]2. ՀՀ պետական եկամուտների կոմիտե

	19-06-2026թ. 

	
	N 01/3-2/37372-2026

	Եվրասիական տնտեսական միության մաքսային օրենսգրքի (այսուհետ՝ Օրենսգիրք) 126-րդ հոդվածի 1-ին կետի 1-ին ենթակետի համաձայն՝ պայմանականորեն բաց թողնված են համարվում «Բացթողում՝ ներքին սպառման համար» մաքսային ընթացակարգով ձևակերպվող այն ապրանքները, որոնց դեպքում կիրառվել են ներմուծման մաքսատուրքերի, հարկերի վճարման համար սահմանված արտոնություններ, որոնք զուգակցված են այդ ապրանքների օգտագործման և (կամ) տնօրինման հետ կապված սահմանափակումներով։ Նույն հոդվածի 2-րդ կետի 1-ին պարբերության համաձայն` նույն հոդվածի 1-ին կետի 1-ին ենթակետում նշված՝ պայմանականորեն բաց թողնված ապրանքների առնչությամբ պետք է պահպանվեն ներմուծման մաքսատուրքերի, հարկերի վճարման արտոնությունների տրամադրման նպատակներն ու պայմանները, ինչպես նաև այդպիսի արտոնությունների կիրառման հետ կապված այդ ապրանքների օգտագործման և (կամ) տնօրինման մասով սահմանափակումները: Օրենսգրքի 84-րդ հոդվածի 3-րդ կետի համաձայն՝ հայտարարատուն, անդամ պետությունների օրենսդրությանը համապատասխան, պատասխանատվություն է կրում նույն հոդվածի 2-րդ կետով նախատեսված պարտականությունները չկատարելու համար (այդ թվում՝ մաքսային ընթացակարգի համաձայն ապրանքների օգտագործման պայմանների պահպանման մասով):
Հաշվի առնելով վերոնշյալը և այն հանգամանքը, որ Նախագծով ներկայացված պայմանների դեպքում որպես հայտարարատու հանդես է գալու լիզինգատու կազմակերպությունը, Օրենսգրքի 126-րդ հոդվածի 2-րդ կետի համաձայն՝ լիզինգատու կազմակերպության նկատմամբ կկիրառվեն ներմուծված ապրանքների տնօրինման, տիրապետման և օգտագործման հետ կապված սահմանափակումները, հետևաբար՝ լիզինգի պայմանագրով ձեռքբերված ապրանքների համար արտոնությունը լիզինգատու կազմակերպությանը տրամադրելու պարագայում վերջինիս կողմից պետք է պահպանվեն օրենսդրությամբ սահմանված պահանջները, որի նկատմամբ մաքսային մարմիններն իրականացնում են մաքսային հսկողություն: Նշված նորմերին, ըստ էության, Նախագծով սահմանվող դրույթները կհակասեն: Միաժամանակ, տվյալ դեպքում ՀՀ կառավարության 17․09․2015թ․ N 1118-Ն որոշմամբ հաստատված կարգի 22-ից 24-րդ կետերով նախատեսված մոնիթորինգը, ինչպես նաև հետբացթողումային հսկողությունը կիրականացվի լիզինգատուի նկատմամբ, ինչը մեր կարծիքով չի բխում իրականացվող ներդրումային ծրագրերի բովանդակությունից: 
Միաժամանակ, Օրենսգրքի 83-րդ հոդվածի 1-ին կետի 1-ին, 2-րդ և 3-րդ պարբերությունների համաձայն՝ որպես մաքսային ընթացակարգերով ձևակերպվող ապրանքների հայտարարատու կարող է հանդես գալ անդամ պետության անձը՝
1.	որն օտարերկրյա անձի կետ կնքված այն գործարքի կողմերից է, որի հիման վրա ապրանքները տեղափոխվում են Եվրասիական տնտեսական միության մաքսային սահմանով,
2.	որի անունից և (կամ) որի հանձնարարությամբ կնքվել է 1-ին ենթակետի մեջ նշված գործարքը,
3.	որն ունի ապրանքների տիրապետման, օգտագործման և (կամ) տնօրինման իրավունք, եթե ապրանքները Միության մաքսային սահմանով տեղափոխվում են այն գործարքի շրջանակներից դուրս, որի կողմերից մեկն օտարերկրյա անձ է:
Հաշվի առնելով նշվածը՝ ապրանքների ներմուծման ժամանակ դրանց տնօրինման, տիրապետման և օգտագործման պայմանը չի հանդիսանում պարտադիր պայման և վերոգրյալ 1-ին և 2-րդ կետերի համաձայն՝ ապրանքների հայտարարատու կարող է հանդես գալ անդամ պետության այն անձը, որն օտարերկրյա անձի հետ կնքված այն գործարքի կողմերից է, որի հիման վրա ապրանքները տեղափոխվում են Եվրասիական տնտեսական միության մաքսային սահմանով կամ որի անունից և (կամ) որի հանձնարարությամբ կնքվել է նշված գործարքը: Նշված նորմերից հետևում է, որ անկախ սեփականության իրավունքից ներդրումային ծրագիր իրականացնող կազմակերպությունները կարող են հանդես գալ որպես ներմուծվող ապրանքների հայտարարատու վերոնշյալ պայմաններին բավարարելու դեպքում:
Հայտնում ենք նաև, որ Հայտին կից ներկայացված Ձև N 4-ում և Նախագծի հավելվածում ներկայացված ապրանքների ցանկում նշված ապրանքի վերաբերյալ տեղեկությունները բավարար չեն ԵՏՄ ԱՏԳ ԱԱ տասանիշ ծածկագրով դասակարգման ճշգրտության վերաբերյալ դիրքորոշում տրամադրելու համար։
Միաժամանակ հայտնում ենք, որ «ՓՐԱՅՄ ՌՈԶ ՀԱ» սահմանափակ պատասխանատվությամբ ընկերությունը (ՀՎՀՀ 01376438, գրանցված 09.03.2026թ.) գործում է հարկման ընդհանուր համակարգում, ըստ ներկայացրած վերջին՝ 2026թ. ապրիլ ամսվա եկամտային հարկի և սոցիալական վճարի ամսական հաշվարկի` ունի 1 հարկման բազա ունեցող վարձու աշխատող:
«ԱԿԲԱ ԼԻԶԻՆԳ» ՎԿ փակ բաժնետիրական ընկերությունը (ՀՎՀՀ 02567702, գրանցված՝ 23.04.2003թ.) գործում է հարկման ընդհանուր համակարգում, ըստ ներկայացրած վերջին՝ 2026թ. ապրիլ ամսվա եկամտային հարկի և սոցիալական վճարի ամսական հաշվարկի` ունի 53 հարկման բազա ունեցող վարձու աշխատողներ։
Միաժամանակ, 16.06.2026թ. դրությամբ ընկերությունները չունեն հարկային մարմնի կողմից վերահսկվող եկամուտների գծով ժամկետանց պարտավորություններ, իսկ 17.06.2026թ. դրությամբ մաքսային վճարների գծով պարտավորություններ առկա չեն։
	Ընդունվել է։


















 





















































Ընդունվել է։



Ընդունվել է ի գիտություն։



	3․ ՀՀ արդարադատության նախարարություն
	22-06-2026թ․

	
	N /27.1/32496-2026

	1․ Նախագիծ 1-ի հիմնավորման համաձայն՝ «ՓՐԱՅՄ ՌՈԶ ՀԱ» սահմանափակ պատասխանատվությամբ ընկերությունը ներդրումային ծրագրի շրջանակներում նախատեսում է Կոտայքի մարզում կառուցել գեր ժամանակակից ջերմոցային համալիր 21676,5 քառակուսի մետր ընդհանուր մակերեսով, որը համալրված է լինելու առաջատար տեխնոլոգիաներով և սարքավորումներով։ Միևնույն ժամանակ նշվում է, որ նախատեսվում է ներդրումային ծրագրի շրջանակներում, մինչև 2027 թվականը ընկած ժամանակահատվածում, ստեղծել 23 նոր աշխատատեղ՝ 170 հազ դրամ միջին ամսական աշխատավարձով։
Նախագիծ 1-ին կից ներկայացված «ՓՐԱՅՄ ՌՈԶ ՀԱ» սահմանափակ պատասխանատվությամբ ընկերության կողմից իրականացվող ներդրումային ծրագրի Ձև 3-ի ուսումնասիրությունից պարզ է դառնում, որ ներդրումային ծրագիրը նախատեսվում է իրականացնել Կոտայքի մարզ, Չարենցավան համայնք, գյուղ Ալափարս, 2հ հասցեում։ 
Միևնույն ժամանակ, Նախագծին կից ներկայացված ներդրումային ծրագրի Ձև 3-ի 5-րդ կետում նշված է «ԳՌԱՆԴ ՌՈԶ ԱՀ», «ՓՐԱՅՄ ՌՈԶ ՀԱ»-ի փոխարեն, ինչը խնդրահարույց է ՀՀ կառավարության 2015 թվականի սեպտեմբերի 17-ի N 1118-Ն որոշման հավելվածի 14-րդ կետի 3-րդ և 21-րդ կետի 1-ին ենթակետերի տեսանկյունից։
Միաժամանակ, էկոնոմիկայի նախարարության կողմից 2026 թվականի հունիսի 16-ի թիվ 01/15022-2026 գրությամբ ներկայացվել է մեկ այլ որոշման նախագիծ՝ «ԳՌԱՆԴ ՌՈԶ ԱՀ» սահմանափակ պատասխանատվությամբ ընկերության կողմից ներկայացված հայտը գերակա ոլորտում իրականացվող ներդրումային ծրագրի շրջանակներում ներմուծվող տեխնոլոգիական սարքավորումների, դրանց բաղկացուցիչ ու համալրող մասերի, հումքի և (կամ) նյութերի նկատմամբ սակագնային, մասնավորապես, ներմուծման մաքսատուրքից ազատելու արտոնությունից օգտվելու համար և սահմանված կարգով կիրառել համապատասխան արտոնությունը` համաձայն հավելվածի ներմուծվող տեխնոլոգիական սարքավորումների, դրանց բաղկացուցիչ ու համալրող մասերի, հումքի և (կամ) նյութերի նկատմամբ բավարարելու մասին (այսուհետ՝ Նախագիծ 2)։
Նախագիծ 2-ի հիմնավորման համաձայն՝ «ԳՌԱՆԴ ՌՈԶ ԱՀ» սահմանափակ պատասխանատվությամբ ընկերությունը ներդրումային ծրագրի շրջանակներում նախատեսում է Կոտայքի մարզում կառուցել ջերմոցային համալիր 21676,5 քառակուսի մետր ընդհանուր մակերեսով (ինչպես Նախագիծ 1-ում), որը համալրված է լինելու առաջատար տեխնոլոգիաներով և սարքավորումներով։ Միևնույն ժամանակ նշվում է, որ նախատեսվում է ներդրումային ծրագրի շրջանակներում, մինչև 2027 թվականը ընկած ժամանակահատվածում, ստեղծել 23 նոր աշխատատեղ՝ 170 հազ դրամ միջին ամսական աշխատավարձով (ինչպես Նախագիծ 1-ում)։
Նախագիծ 2-ին կից ներկայացված «ԳՌԱՆԴ ՌՈԶ ԱՀ» սահմանափակ պատասխանատվությամբ ընկերության կողմից իրականացվող ներդրումային ծրագրի Ձև 3-ի ուսումնասիրությունից պարզ է դառնում, որ ներդրումային ծրագիրը նույնպես նախատեսվում է իրականացնել Նախագիծ 1-ի հայտնում նշված՝ Կոտայքի մարզ, Չարենցավան համայնք, գյուղ Ալափարս, 2հ հասցեում։ 
Փաստաթղթերի ուսումնասիրությունից պարզ է դառնում, որ Նախագիծ 1-ում և Նախագիծ 2-ում նշված կազմակերպությունների բաժնետերերը միևնույն անձինք են։ 
Ամփոփելով վերոգրյալն առաջարկում ենք լրացուցիչ հիմնավորել և պարզաբանել, թե արդյոք միևնույն հասցեում և միևնույն պայմաններով, բայց տարբեր կազմակերպությունների կողմից նախատեսվող ներդրումային ծրագրերը տարբեր փուլերով իրականացվող մեկ ներդրումային ծրագիր են, թե դրանք որևէ կերպ փոխկապակցված ներդրումային ծրագրեր չեն։

	Ընդունվել է։ Երկու ընկերությունների բաժնետերերը միևնույն անձինք են, սակայն ներդրումային ծրագրերը փոխկապակցված ծրագրեր չեն։ Առանձին ծրագրեր են, տարբեր հասցեներում։ Հասցեները ճշգրտվել են։
«ԳՌԱՆԴ ՌՈԶ ԱՀ» գյուղ Ալափարս 2հ
«ՓՐԱՅՄ ՌՈԶ ՀԱ» գյուղ Ալափարս 1հ



